A4-0297/98

Ψήφισμα σχετικά με την ανεξαρτησία, το ρόλο και το καθεστώς της υπηρεσίας για τον συντονισμό της καταπολέμησης της απάτης (ΥΣΚΑ) (Ειδική έκθεση αριθ. 8/98 του Ελεγκτικού Συνεδρίου σχετικά με τις υπηρεσίες της Επιτροπής που είναι επιφορτισμένες με την καταπολέμηση της απάτης) (C4-0483/98)

Το Ευρωπαϊκό Κοινοβούλιο,

- έχοντας υπόψη το άρθρο 206 της Συνθήκης ΕΚ,

- έχοντας υπόψη την πρόταση ψηφίσματος της 22 Οκτωβρίου 1997 για την ετήσια έκθεση 1996 (COM(97)0200 - C4-0230/97) και το πρόγραμμα δράσης 1997/1998 της Επιτροπής σχετικά με την προστασία των οικονομικών συμφερόντων της Κοινότητας και την καταπολέμηση της απάτης (COM(97)0199 - C4-0231/97) ((ΕΕ C 339 της 10.11.1997, σελ. 68.)),

- έχοντας υπόψη την ειδική έκθεση αριθ. 8/98 του Ελεγκτικού Συνεδρίου σχετικά με τις υπηρεσίες της Επιτροπής που είναι ειδικά επιφορτισμένες με την καταπολέμηση της απάτης, ιδίως την «Unitι de coordination de la lutte anti-fraude» (UCLAF), συνοδευόμενη από τις απαντήσεις της Επιτροπής (C4-0483/98) ((ΕΕ C 230 της 22.7.1998, σελ. 1.))

- έχοντας υπόψη την ανακοίνωση της Επιτροπής για την αποτελεσματική οικονομική και δημοσιονομική διαχείριση και την καταπολέμηση των ατασθαλιών, της απάτης και της διαφθοράς (SEC(97)2198 - C4-0001/98),

- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών και Εσωτερικών Υποθέσεων (A4-0297/98),

A. ανησυχώντας από τα αποτελέσματα της έρευνας του Ελεγκτικού Συνεδρίου που καταδεικνύουν ότι παρά τις προσπάθειες που καταβλήθηκαν τα τελευταία χρόνια, η υπηρεσία της Επιτροπής που είναι αρμόδια για την καταπολέμηση της απάτης παρουσιάζει περιορισμένη μόνο αποτελεσματικότητα,

Β. επισημαίνοντας ότι τα αποτελέσματα που πέτυχε μέχρι τώρα η ΥΣΚΑ στην καταπολέμηση της απάτης, παρά κάποιες επιτυχίες σε συγκεκριμένους τομείς, υπολείπονται των οικείων προσδοκιών της αλλά και των στόχων που είχε θέσει η ίδια η Επιτροπή, και των αυξανόμενων αναγκών και προκλήσεων στον τομέα αυτό,

Γ. έχοντας υπόψη ότι από τους 130 περίπου υπαλλήλους της ΥΣΚΑ γύρω στους 30 μόνο απασχολούνται σε υποθέσεις έρευνας και ότι για το λόγο αυτό οι ελλείψεις που επισημάνθηκαν από το Ελεγκτικό Συνέδριο αφορούν κυρίως την ποσοτική και ποιοτική ανεπάρκεια της ΥΣΚΑ σε ανθρώπινο δυναμικό,

Δ. τονίζοντας ότι οι ελλείψεις που διαπιστώθηκαν από το Ελεγκτικό Συνέδριο οφείλονται όπως πάντα και στο στενό νομικό και οργανωτικό πλαίσιο μέσα στο οποίο καλείται να λειτουργήσει το ΥΣΚΑ,

Ε. επισημαίνοντας ότι μέρος των περιγραφόμενων από το Ελεγκτικό Συνέδριο ελλείψεων συναρτάται και με αδυναμίες της πολιτικής και διοικητικής διεύθυνσης της ΥΣΚΑ,

ΣΤ. τονίζοντας ότι η πολιτική της Επιτροπής σε περιπτώσεις διαφθοράς εντός των υπηρεσιών της παραμένει ασαφής και ασυνεπής και ότι για το λόγο αυτό υπάρχει η τάση συγκάλυψης τέτοιων περιπτώσεων,

Ζ. υπενθυμίζοντας ότι όλες αυτές οι καταστάσεις αποθαρρύνουν τα στελέχη που ασχολούνται με την καταπολέμηση της απάτης και μπορεί να προκύψει εντύπωση ότι η ΥΣΚΑ αποτελεί μόνο μια υπηρεσία για το θεαθήναι,

Η. τονίζοντας ότι το Κοινοβούλιο παρακίνησε πάντοτε την ΥΣΚΑ να δρομολογεί η ίδια έρευνες για το συντονισμό των προσπαθειών των κρατών μελών ιδίως σε ό,τι αφορά το διεθνές οργανωμένο έγκλημα σε βάρος των οικονομικών συμφερόντων της Ένωσης ή όταν πρόκειται για τη διαλεύκανση εγκλημάτων στα οποία ενέχονται στελέχη της ΕΕ,

Θ. λόγω της επείγουσας ανάγκης να προστατευθεί εξ αρχής το ευρώ αποτελεσματικά από παραχαράξεις και άλλες απάτες και γνωρίζοντας ότι αυτό απαιτεί συντονισμένες προσπάθειες σε κοινοτικό επίπεδο,

Ι. επισημαίνοντας ότι η διεύρυνση της Ένωσης πρέπει και στην προενταξιακή διαδικασία να συνοδεύεται από αξιόπιστες προσπάθειες για την καταπολέμηση της απάτης ώστε να επιτευχθεί εξ αρχής αποτρεπτική επίδραση,

ΙΑ. τονίζοντας ότι τα καθήκοντα της ΥΣΚΑ και της Εuropol αλληλοσυμπληρώνονται στον τομέα του οργανωμένου εγκλήματος εις βάρος της Ευρωπαϊκής Ένωσης,

IB. λαμβάνοντας υπόψη ότι η προστασία των οικονομικών συμφερόντων της Ένωσης απαιτεί την ανάπτυξη ενός ευρωπαϊκού ποινικού χώρου και τη σύσταση Εισαγγελίας της ΕΕ,

ΙΓ. επισημαίνοντας ότι ο στόχος που τάσσεται στην παράγραφο 7 του ψηφίσματός του της 31ης Μαρτίου 1998 για την ποινική δίωξη με σκοπό την προστασία των οικονομικών συμφερόντων της Ένωσης ((ΕΕ C 138 της 4.5.1998, σελ. 61.)), δεν επιτρέπει από πολιτικής πλευράς την άμεση δημιουργία μιας ευρωπαϊκής δικαστικής υπηρεσίας, επιτρέπει όμως να γίνουν συντόμως βήματα προς την κατεύθυνση αυτή και τα θεωρεί αναγκαία, με αποτέλεσμα να πρέπει από την πρώτη στιγμή να συμμετάσχει στην προσπάθεια αυτή η ΥΣΚΑ,

ΙΔ. τονίζοντας ότι οι δυσκολίες που διαπιστώθηκαν από το Ελεγκτικό Συνέδριο σε ανακρίσεις όπου εμπλέκονται στελέχη της ΕΕ, οφείλονται και στο γεγονός ότι η ΥΣΚΑ υπάγεται προς το παρόν ως ειδική μονάδα (task force) στη Γενική Γραμματεία της Επιτροπής και για το λόγο αυτό δεν διαθέτει την απαραίτητη ανεξαρτησία για τέτοιες έρευνες,

ΙΕ. υπενθυμίζοντας της σύσταση του Συμβουλίου της 9ης Μαρτίου 1998 σχετικά με τη χορήγηση απαλλαγής στην Επιτροπή για την εκτέλεση του προϋπολογισμού 1996 (C4-0168/98), όπου το Συμβούλιο υπογραμμίζει ότι η ΥΣΚΑ πρέπει να μπορεί να διεξάγει, εφόσον παραστεί ανάγκη, έρευνες σε όλα τα ευρωπαϊκά θεσμικά όργανα,

ΙΣΤ. επισημαίνοντας ότι τέτοιες έρευνες δεν θα έπρεπε να γίνονται ξαφνικά και επί τούτου αλλά θα έπρεπε να ακολουθούν σαφώς προκαθορισμένους κανόνες και διαδικασίες,

ΙΖ. τονίζοντας ότι οι υπάλληλοι της Ένωσης που έχουν την ευθύνη για την καταπολέμηση της απάτης, της διαφθοράς και άλλων εγκλημάτων σε βάρος των οικονομικών συμφερόντων της Ένωσης πρέπει να απολαύουν μεγάλης ανεξαρτησίας και ελευθερίας λήψης αποφάσεων ώστε να μπορούν να ενεργούν γρήγορα, ευέλικτα και αποτελεσματικά,

ΙΗ. επισημαίνοντας ότι ταυτόχρονα πρέπει να εξασφαλιστεί πως οι ενέργειές τους πρέπει να υπάγονται σε δημοκρατική και δικαστική εποπτεία και έλεγχο,

ΙΘ. τονίζοντας ότι η επιτυχία των εργασιών τους εξαρτάται σε μεγάλο βαθμό από τη στενή συνεργασία τους με τους οικονομικούς ελεγκτές των θεσμικών οργάνων πάνω σε μια βάση αμοιβαίας εμπιστοσύνης,

Κ. επισημαίνοντας ότι στο πλαίσιο της αρμοδιότητάς του για την απαλλαγή πρέπει να εξασφαλιστεί αποτελεσματική πολιτική υποχρέωση απόδοσης λογαριασμών,

ΚΑ. τονίζοντας ότι η οργανωτική εξουσία της Κοινότητας που κατοχυρώθηκε με τη νομολογία του Ευρωπαϊκού Δικαστηρίου επιτρέπει την ίδρυση κατώτερων υπηρεσιών με πράξεις του παράγωγου κοινοτικού δικαίου,

ΚΒ. επισημαίνοντας ότι το άρθρο 280 της Συνθήκης του Άμστερνταμ ανοίγει ευρείες δυνατότητες για τη βελτίωση των προϋποθέσεων μιας αποτελεσματικής καταπολέμησης της απάτης σε κοινοτικό επίπεδο, και ότι συνεπώς είναι εφικτό να επανεξετασθούν οι συμβάσεις και τα συμπληρωματικά πρωτόκολλα που δεν έχουν κυρωθεί και αφορούν την προστασία των οικονομικών συμφερόντων της Κοινότητας, προκειμένου ένα μέρος τους να εγκριθεί βάσει του νέου άρθρου 280,

1. εκφράζει τη λύπη του διότι η προαναφερθείσα ειδική έκθεση αριθ. 8/98 του Ελεγκτικού Συνεδρίου αποκαλύπτει σοβαρά κενά στη λειτουργία της ΥΣΚΑ και διαπιστώνει ότι οι προτάσεις που υπέβαλε η Επιτροπή στην ανακοίνωσή της για την αναβάθμιση της καταπολέμησης της αναποτελεσματικότητας, των οικονομικών ατασθαλιών, της απάτης και της διαφθοράς δεν καλύπτουν το σύνολο των εκτιμώμενων αναγκών[semigr ]

2. καλεί για το λόγο αυτό την Επιτροπή να του υποβάλει μέχρι το αργότερο την 1η Δεκεμβρίου 1998 πρόταση για κοινή απόφαση του Ευρωπαϊκού Κοινοβουλίου, του Συμβουλίου, του Ευρωπαϊκού Δικαστηρίου και του Ευρωπαϊκού Ελεγκτικού Συνεδρίου, για την ίδρυση ενός γραφείου καταπολέμησης της απάτης (ΓΚΑ)[semigr ]

3. καλεί την Επιτροπή να συμπεριλάβει την πρόταση αυτή τα παρακάτω σημεία:

α) το ΓΚΑ αναλαμβάνει ρητά επιπλέον των μέχρι τώρα αρμοδιοτήτων της ΥΣΚΑ την αρμοδιότητα για την καταπολέμηση της εσωτερικής διαφθοράς και της απάτης σε όλα τα Όργανα της Ευρωπαϊκής Ένωσης τα οποία έχουν συνυπογράψει αυτή την απόφαση,

β) την απόφαση για την διεξαγωγή εσωτερικής έρευνας λαμβάνει ο διευθυντής του ΓΚΑ. Λαμβάνει την απόφαση αυτή τη αιτήσει του θιγόμενου Οργάνου ή με δική του πρωτοβουλία,

γ) τα Όργανα καταβάλλουν κάθε προσπάθεια για να υποστηρίξουν το ΓΚΑ κατά την εκτέλεση της αποστολής του. Για τις ανάγκες εσωτερικής έρευνας, τα όργανα της ΕΕ παρέχουν τις πληροφορίες που η ΥΣΚΑ κρίνει απαραίτητες,

δ) το αποτέλεσμα των ερευνών διαβιβάζεται στις αρμόδιες δικαστικές αρχές. Προς το σκοπό αυτό δημιουργείται στο πλαίσιο του ΓΚΑ μια μονάδα με εμπειρογνώμονες που αποστέλλουν οι εθνικές εισαγγελικές Αρχές, οι οποίοι προετοιμάζουν τους φακέλους των υποθέσεων και συνεπικουρούν ενδεχομένως τις εθνικές δικαστικές αρχές. Η μονάδα αυτή καλείται να γνωμοδοτήσει πριν από την απόφαση για τη δρομολόγηση μιας ανάκρισης,

ε) ζητεί από το ΓΚΑ να θέσει σύντομα σε εφαρμογή κοινούς κανόνες για την καταχώριση και αρχειοθέτηση των φακέλων, έτσι ώστε να εξαλειφθεί η δυνατότητα καταστροφής των φακέλων βάσει διακριτικής ευχέρειας[semigr ]

στ) το έργο του ΓΚΑ κατευθύνεται από ένα διευθυντήριο του οποίου τα μέλη ορίζονται από τα Όργανα[semigr ]

ζ) το έργο του ΓΚΑ εποπτεύεται από ένα όργανο ελέγχου, το οποίο απαρτίζεται από πέντε προσωπικότητες που διορίζονται από το Κοινοβούλιο με σύμφωνη γνώμη των άλλων θεσμικών οργάνων και παρέχουν πλήρη εγγύηση ανεξαρτησίας, συγκεντρώνουν τις απαιτούμενες προϋποθέσεις για ανώτατα δικαστικά αξιώματα ή είναι νομικοί αναγνωρισμένου κύρους[semigr ]

η) τα δικαιώματα αρμόδιας για τους διορισμούς αρχής ανήκουν στην Επιτροπή, η οποία λαμβάνει όλες τις αποφάσεις για τους διορισμούς, τα πειθαρχικά μέτρα, τις τοποθετήσεις και τις μεταθέσεις υπαλλήλων ύστερα από πρόταση του διευθυντή και πρότερη έγκριση από το διευθυντήριο[semigr ]

θ) ο διευθυντής του ΓΚΑ διορίζεται από την Επιτροπή με σύμφωνη γνώμη του Ευρωπαϊκού Κοινοβουλίου. Η Επιτροπή υποβάλλει προς το σκοπό αυτό στο Κοινοβούλιο έναν κατάλογο με τρεις τουλάχιστον υποψήφιους που πληρούν τα κριτήρια. Και τα άλλα Όργανα μπορούν να προτείνουν υποψήφιους[semigr ]

ι) η θητεία του διευθυντή του ΓΚΑ είναι πενταετής. Μπορεί να παραταθεί με βάση τις διαδικασίες που περιγράφονται στο σημείο θ). Μόνο ύστερα από πρόταση του διευθυντηρίου μπορεί ο διευθυντής να απαλλαγεί ενωρίτερα από τα καθήκοντά του[semigr ]

ια) ο διευθυντής του ΓΚΑ υποβάλει τακτική και περιεκτική έκθεση πεπραγμένων στην αρμόδια επιτροπή του Ευρωπαϊκού Κοινοβουλίου. Οι λεπτομέρειες για την κατάρτιση της έκθεσης αυτής ορίζονται από τον Κανονισμό του[semigr ]

ιβ) ο προϋπολογισμός του ΓΚΑ, ο οποίος περιέχει μεταξύ άλλων δαπάνες διοικητικής λειτουργίας και προσωπικού, δημοσιεύεται ως παράρτημα στο Μέρος Α του προϋπολογισμού της Επιτροπής[semigr ]

ιγ) στο οργανόγραμμα του ΓΚΑ προβλέπονται 300 οργανικές θέσεις, από τις οποίες οι μισές θα είναι στην αρχή έκτακτες οργανικές θέσεις και ένα κατάλληλο ποσοστό θέσεις της κατηγορίας Β. Κατά την πλήρωση των θέσεων θα προτιμώνται πεπειραμένοι ερευνητές και ειδικοί στις ποινικές διώξεις υπάλληλοι από τις αρμόδιες υπηρεσίες των κρατών μελών. Προς το σκοπό αυτό, προβλέπονται ειδικές διαδικασίες πρόσληψης[semigr ]

ιδ) το ΓΚΑ λειτουργεί με βάση την αρχή της αποκέντρωσης. Διατηρεί υπηρεσίες στις Βρυξέλλες και το Λουξεμβούργο. Σύμφωνα με τις ανάγκες θα δημιουργούνται σε μόνιμη ή προσωρινή βάση παραρτήματα στα κράτη μέλη ή σε τρίτες χώρες[semigr ]

4. καλεί την Επιτροπή να υποβάλει προτάσεις κανονισμών, αμέσως μόλις τεθεί σε ισχύ η Συνθήκη του Άμστερνταμ, με βάση το νέο άρθρο 280 της Συνθήκης ΕΚ, οι οποίες

α) θα ρυθμίζουν το θέμα της συνεργασίας των Οργάνων της Ένωσης με τις εθνικές δικαστικές Αρχές[semigr ]

β) θα ρυθμίζουν την άσκηση των εξουσιών του ΓΚΑ που δεν έχουν ακόμη υποβληθεί σε ρητές κανονιστικές διατάξεις, ιδίως σε ό,τι αφορά την αρμοδιότητα κλήτευσης, προστασίας των φακέλων και έγκρισης πράξεων που περιορίζουν τα δικαιώματα ελευθερίας[semigr ]

γ) θα ρυθμίζουν το θέμα του δικαστικού ελέγχου των δραστηριοτήτων του ΓΚΑ[semigr ]

δ) θα ρυθμίζουν την υποχρέωση των υπαλλήλων του ΓΚΑ να δίνουν όρκο[semigr ]

5. ζητεί από την Επιτροπή να υποβάλει, σύμφωνα με το νέο άρθρο 208 της Συνθήκης ΕΚ, προτάσεις κανονισμών προς αντικατάσταση των συμβάσεων και συμπληρωματικών πρωτοκόλλων που δεν έχουν κυρωθεί[semigr ]

6. εφιστά την προσοχή της Επιτροπής στο γεγονός ότι θα υπεισέλθει στο θέμα των μελλοντικών προτεραιοτήτων για την καταπολέμηση της απάτης με μια ειδική έκθεση[semigr ]

7. παρακαλεί την Επιτροπή και την Europol να του υποβάλουν προτάσεις για το πώς μπορεί να εντατικοποιηθεί και να καταστεί αποτελεσματικότερη η μεταξύ τους συνεργασία[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή και τα άλλα Θεσμικά Όργανα της Ένωσης.